b"\n_START_ARTICLE_\nTurbogredni motor\n_START_PARAGRAPH_\nTurbogredni motor tudi turboosni je vrsta turbinskega letalskega motorja, kjer se proizvaja mehanska mo\xc4\x8d na gredi, namesto reaktivnega potiska._NEWLINE_Zasnova je precej podobna reaktivnemu motorju, le da je ve\xc4\x8d stopenj turbin, ki pridobijo mehansko energijo iz izpu\xc5\xa1nega plina. V bistvu so \xc5\xa1e bolj podobni turbopropelerskim motorjem z le majhnimi tehni\xc4\x8dnimi razlikami v namestitvi. Obstajajo motorji, ki so izdelani v obeh razli\xc4\x8dicah (turbopropelerski in turbogredni)._NEWLINE_Uporablja se jih, kjer je potrebna velika mo\xc4\x8d, majhna te\xc5\xbea in velikost in zanesljivost. Zgledi uporabe: najve\xc4\x8d helikopterji, APU (pomo\xc5\xbena enota) na reaktivnih letalih, hitri \xc4\x8dolni, tanki, hovercrafti in stacionarna oprema\n_START_SECTION_\nDelovanje\n_START_PARAGRAPH_\nMotor je sestavljen iz dveh glavnih delov 'gas generator - plinski generator' in te 'pogonska turbina'. Generator je sestavljen iz kompresorja, zgorevalne komore, in eno ali ve\xc4\x8d turbinami. Njegova vloga je, da skrbi za delovanje motorja. Mo\xc4\x8d pa pridobimo na pogonski turbini, ki po navadi ni mehani\xc4\x8dno povezana z generatorjem plina. Po navadi je povezana na reduktor, ki zmanj\xc5\xa1a velike vrtljaje turbine. Izraz prosta turbina pomeni, da ni mehani\xc4\x8dno povezana s turbino in kompresorjem plinskega generatorja. Tako se lahko vsak del vrti s svojo frekvenco. To je zelo uporabno, ker ni potreben dodatni mehanizem, npr ve\xc4\x8dstopenjski reduktor za spreminjanje vrtljajev in sklopka._NEWLINE_Postavitev turbogrednega motorja je podobna turbopropu, razlika je v le\xc5\xbeajih in na\xc4\x8dinu vgradnje ter prenosnemu mehanizmu._NEWLINE_Poseben primer turbogrednega motorja je Pratt & Whitney F135-PW-600 na lovskem letalu F-35B. V bistvu je turboventilatorski motor, ko leti kot konvencionalno letalo, ko pa pristaja/vzleta navpi\xc4\x8dno poganja LiftFan ventilator in se tako spremeni v turbogredni motor.\n_START_SECTION_\nZgodovina\n_START_PARAGRAPH_\nPrvi turbinski motor za helikopter je zgradilo francosko podjeteje Turbomeca pod vodstvom Josepha Szydlowskega. Leta 1948 so zgradili prvi francosko na\xc4\x8drtovani turbinski motor 100-konjski 782, ki je na\xc5\xa1el uporabo v letalstvu in helikopterjih. Leta 1944 so Nemci uporabili turbinski motor za tanke Panter."